
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


29 Ιουνίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 2223 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Παράταση προθεσμιών υποβολής φορολογικών 
δηλώσεων και καταβολής φόρων, εισφορών, 
τελών, καθώς και παράταση και αναστολή κατα¬ 
βολής βεβαιωμένων οφειλών, λόγω της ισχυρής 
σεισμικής δόνησης που εκδηλώθηκε σε όλες τις 
Δ.Ε. του Δήμου Λέσβου της Περιφέρειας Βορείου 
Αιγαίου στις 12.06.2017. 

2 Παράταση του χρόνου υποβολής των δηλώσεων 
Φ.Π.Α. και καταβολής φόρου που προκύπτει από 
αυτές για τους υποκείμενους που έχουν την έδρα 
της επιχειρηματικής τους δραστηριότητας στις 
Δημοτικές Ενότητες του Δήμου Λέσβου της Π.Ε. 
Λέσβου της Περιφέρειας Βορείου Αιγαίου. 


ΑΠΟΦΑΣΕΙΣ 

Αριθμ. ΠΟΑ. 1092 (1) 

Παράταση προθεσμιών υποβολής φορολογικών 
δηλώσεων και καταβολής φόρων, εισφορών, τε¬ 
λών, καθώς και παράταση και αναστολή κατα¬ 
βολής βεβαιωμένων οφειλών, λόγω της ισχυρής 
σεισμικής δόνησης που εκδηλώθηκε σε όλες τις 
Δ.Ε. του Δήμου Λέσβου της Περιφέρειας Βορεί¬ 
ου Αιγαίου στις 12.06.2017. 

Η ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τη διάταξη της παραγράφου 5 του άρθρου 22 του 
ν. 2020/1992 (ΦΕΚ 34 Α'), όπως ισχύει, με την οποία 
εξουσιοδοτείται ο Υπουργός Οικονομικών να παρατεί¬ 
νει με απόφασή του που δημοσιεύεται στην Εφημερίδα 
της Κυβερνήσεως, τις προθεσμίες που ορίζονται από τις 
κείμενες φορολογικές διατάξεις υποβολής φορολογικών 
δηλώσεων σε εξαιρετικές περιπτώσεις. 

2. Τις διατάξεις του άρθρου 8 του ν. 1284/1982 (ΦΕΚ 
114 Α'), όπως ισχύει, με τις οποίες εξουσιοδοτείται ο 
Υπουργός Οικονομικών να παρατείνει με απόφασή του 
που δημοσιεύεται στην Εφημερίδα της Κυβερνήσεως τις 
προθεσμίες καταβολής των βεβαιωμένων χρεών προς 


το Δημόσιο καιΤρίτους που εισπράττονται από τις Δ.Ο.Υ 
σε εξαιρετικές περιπτώσεις. 

3. Τις διατάξεις της παραγράφου 5 του πέμπτου άρ¬ 
θρου του ν. 2275/1994 (ΦΕΚ 238 Α'), όπως ισχύει, με τις 
οποίες ο Υπουργός Οικονομικών με απόφασή του που 
δημοσιεύεται στην Εφημερίδα της Κυβερνήσεως δύνα- 
ται σε εξαιρετικές περιπτώσεις σεισμών, πλημμύρων ή 
άλλων θεομηνιών από τις οποίες προκαλούνται σημα¬ 
ντικές ζημιές σε μεγάλο αριθμό φορολογουμένων να 
αναστέλλει την είσπραξη των ληξιπρόθεσμων οφειλών 
προς το Δημόσιο. 

4. Τις διατάξεις του ν.δ. 356/74 (ΦΕΚ 90 Α' - Κ.Ε.Δ.Ε.), 
όπως ισχύουν. 

5. Τις διατάξεις του ν. 4174/2013 (ΦΕΚ 170 Α' - Κ.Φ.Δ.), 
όπως ισχύουν. 

6. Το π.δ. 111 /2014 (ΦΕΚ Α' 178/2014 και 25/2015) «Ορ¬ 
γανισμός του Υπουργείου Οικονομικών», όπως τροπο¬ 
ποιήθηκε και ισχύει. 

7. Το π.δ. 125/2016 (ΦΕΚ 210 Α') «Διορισμός Υπουργών, 
Αναπληρωτών Υπουργών και Υφυπουργών». 

8. Την υπ'αριθ. ΥΠΟΙΚ 0010218 ΕΞ 2016 (ΦΕΚ 3696 Β') 
απόφαση του Πρωθυπουργού και του Υπουργού Οι¬ 
κονομικών «Ανάθεση αρμοδιοτήτων στην Υφυπουργό 
Οικονομικών Αικατερίνη Παπανάτσιου». 

9. Τις διατάξεις της υποπαραγράφου Ε2 της παραγρά¬ 
φου Ε του πρώτου άρθρου του ν. 4093/2012 (ΦΕΚ 222 Α'), 
όπως ισχύει, περί σύστασης θέσης Γενικού Γραμματέα 
Δημοσίων Εσόδων, σε συνδυασμό με τις διατάξεις της 
παραγράφου 1 του άρθρου 13 και της παραγράφου 10 
του άρθρου 41 του ν. 4389/2016, όπως ισχύουν. 

10. Την 1/20.01.2016 (ΦΕΚ Υ.Ο.Δ.Δ. 18) πράξη του 
Υπουργικού Συμβουλίου «Επιλογή και διορισμός Γενι¬ 
κού Γραμματέα της Γενικής Γραμματείας Δημοσίων Εσό¬ 
δων του Υπουργείου Οικονομικών», σε συνδυασμό με 
τις διατάξεις της παραγράφου 10 του άρθρου 41 του 
ν. 4389/2016, όπως ισχύουν. 

11. Τις διατάξεις του Κώδικα Διατάξεων Φορολογίας 
Κληρονομιών, Δωρεών, Γονικών Παροχών και Κερδών 
από τυχερά παίγνια, ο οποίος κυρώθηκε με το άρθρο 
πρώτο του ν. 2961/2001 (ΦΕΚ 266 Α'). 

12. Τις διατάξεις του α.ν. 1521/1950 (ΦΕΚ 245 Α'), ο 
οποίος κυρώθηκε με το ν. 1587/1950 (ΦΕΚ 294 Α'). 

13. Τις διατάξεις των άρθρων 60,61,62, 64, 67 και 68 
του ν. 4172/2013 (ΦΕΚ 167 Α'), όπως ισχύουν. 

14. Την με αριθμ. πρωτ. 4229/13.06.2017 Απόφαση 
του Γενικού Γραμματέα Πολιτικής Προστασίας (ΑΔΑ: 
7Τ05465ΧΘ7-66Κ) με την οποία κηρύχθηκαν σε κατά¬ 
σταση Έκτακτης Ανάγκης Πολιτικής Προστασίας όλες οι 
Δημοτικές Ενότητεςτου Δήμου Λέσβου της Περιφέρειας 
Βορείου Αιγαίου λόγω της ισχυρής σεισμικής δόνησης 
που εκδηλώθηκε στο νησί την 12.06.2017. 

15. Το με αριθμ. πρωτ. 1059/13.06.2017 έγγραφο 
αίτημα του Περιφερειάρχη Βορείου Αιγαίου προς την 
Υφυπουργό Οικονομικών Α. Παπανάτσιου με θέμα «Πα¬ 
ράταση φορολογικών υποχρεώσεων». 

16. Το γεγονός ότι η εν λόγω ισχυρή σεισμική δόνηση 
είχε ως αποτέλεσμα να απορρυθμιστεί η κοινωνική και 
οικονομική ζωή στο ανωτέρω νησί. 

17. Το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού, 
αποφασίζουμε: 

1. Παρατείνονται μέχρι και την 29η Σεπτεμβρίου 2017 
οι προθεσμίες υποβολής δηλώσεων και καταβολής πα- 
ρακρατούμενων φόρων εισοδήματος, φορολογίας κλη¬ 
ρονομιών, δωρεών, γονικών παροχών και μεταβίβασης 
ακινήτων, τελών χαρτοσήμου και άλλων φόρων πλην 
ΦΠΑ, που ρυθμίζεται με ιδιαίτερη απόφαση του Διοικητή 
ΑΑΔΕ, τελών και εισφορών υπέρ του Δημοσίου ή τρίτων, 
των φυσικών προσώπων και των νομικών προσώπων 
και οντοτήτων, που έχουν την κύρια κατοικία ή κύρια 
εγκατάσταση (έδρα) στις Δημοτικές Ενότητες του Δή¬ 
μου Λέσβου της Περιφέρειας Βορείου Αιγαίου, οι οποίες 
λήγουν ή έληξαν από 12.06.2017 (ημερομηνία έκτακτου 
γεγονότος-σεισμός) και μέχρι την 29.09.2017. 

Η υποβολή των δηλώσεων θα γίνεται χειρόγραφα στην 
αρμόδια Δ.Ο.Υ. 

2. Παρατείνονται μέχρι και την 12η Δεκεμβρίου 2017 
οι προθεσμίες καταβολής των βεβαιωμένων στις Δ.Ο.Υ./ 
Ελεγκτικά Κέντρα οφειλών των φυσικών προσώπων και 
των νομικών προσώπων και οντοτήτων που έχουν την 
κύρια κατοικία ή κύρια εγκατάσταση (έδρα) στις Δημο¬ 
τικές Ενότητες του Δήμου Λέσβου της Περιφέρειας Βο¬ 
ρείου Αιγαίου, οι οποίες λήγουν ή έληξαν από 12.06.2017 
(ημερομηνία έκτακτου γεγονότος - σεισμός) και μέχρι 
τις 12.12.2017. Έως την ίδια ημερομηνία και για τις ίδιες 
οφειλές και πρόσωπα, παρατείνονται και οι προθεσμίες 
καταβολής των δόσεων ρυθμίσεων/ διευκολύνσεων τμη¬ 
ματικής καταβολής βεβαιωμένων οφειλών. 

3. Αναστέλλεται μέχρι και την 12.12.2017 η πληρω¬ 
μή των βεβαιωμένων και ληξιπρόθεσμων μέχρι την 
12.06.2017 οφειλών, των ανωτέρω προσώπων και οντο¬ 
τήτων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Ιουνίου 2017 

Η Υφυπουργός 

ΑΙΚΑΤΕΡΙΝΗ ΠΑΠΑΝΑΤΣΙΟΥ 


Αριθμ. ΠΟΑ. 1091 (2) 

Παράταση του χρόνου υποβολής των δηλώσε¬ 
ων Φ.Π.Α. και καταβολής φόρου που προκύπτει 
από αυτές για τους υποκείμενους που έχουν την 
έδρα της επιχειρηματικής τους δραστηριότητας 
στις Δημοτικές Ενότητες του Δήμου Λέσβου της 
Π.Ε. Λέσβου της Περιφέρειας Βορείου Αιγαίου. 

Ο ΔΙΟΙΚΗΤΗΣ ΤΗΣ ΑΝΕΞΑΡΤΗΤΗΣ 
ΑΡΧΗΣ ΔΗΜΟΣΙΩΝ ΕΣΟΔΩΝ 

Έχοντας υπόψη: 

Ι.Τις διατάξεις: 

α)Της περίπτωσης β' της παραγράφου 12 του άρθρου 
38 του Κώδικα ΦΠΑ (κύρωση με ν. 2859/2000 - ΦΕΚ 248 Α/ 
7.11.2000), όπως ισχύουν, με τις οποίες προβλέπεται 
ότι με απόφαση του Γενικού Γραμματέα Δημοσίων Εσό¬ 
δων δύναται να παρατείνεται ο χρόνος υποβολής της 
δήλωσης Φ.Π.Α. και καταβολής του φόρου σε περιπτώ¬ 
σεις ανωτέρας βίας που επηρεάζουν την Φορολογική 
Διοίκηση ή σε περιπτώσεις εξαιρετικών και δυσμενών 
συμβάντων που επηρεάζουν τους φορολογούμενους, 
σε συνδυασμό με τις διατάξεις της περ. α' της παρ. 3 του 
άρθρου 41 του ν. 4389/2016, όπως ισχύουν. 

β) Τις διατάξεις της περίπτωσης β' της παραγράφου 4 
και των παραγράφων 5,5α και 5 β του άρθρου 36 καθώς 
και του άρθρου 38 του Κώδικα Φ.Π.Α., όπως ισχύουν. 

γ) Τ ις διατάξεις του άρθρου 41 του Κώδικα Φορολογι¬ 
κής Διαδικασίας (ν. 4174/2016 - ΦΕΚ Α' 170), όπως ισχύει. 

δ) Την ΑΥΟΟ ΠΟΑ 1127/25.9.2009 (ΦΕΚ Β’ 2180/ 
2.10.2009) σχετικά με το χρόνο υποβολής των ανακεφα¬ 
λαιωτικών πινάκων. 

2. Τις διατάξεις του Κεφαλαίου Α' «Σύσταση Ανεξάρ¬ 
τητης Αρχής Δημοσίων Εσόδων» του Μέρους Πρώτου 
του ν. 4389/2016 «Επείγουσες διατάξεις για την εφαρ¬ 
μογή της συμφωνίας δημοσιονομικών στόχων και δι¬ 
αρθρωτικών μεταρρυθμίσεων και άλλες διατάξεις» 
(Α' 94) και ειδικότερα των άρθρων 1,2,13,14,17 και 41, 
όπως ισχύουν. 

3. Την αριθ. Δ6Α 1015213 ΕΞ 2013/28-1-2013 (Β' 130 
και Β' 372) απόφαση του Υπουργού Οικονομικών και 
του Υφυπουργού Οικονομικών «Μεταβίβαση αρμοδιο¬ 
τήτων στον Γενικό Γραμματέα της Γενικής Γραμματείας 
Δημοσίων Εσόδων του Υπουργείου Οικονομικών», όπως 
συμπληρώθηκε, τροποποιήθηκε και ισχύει, σε συνδυα¬ 
σμό με τις διατάξεις της υποπαραγράφου α' της παρ. 3 
του άρθρου 41 του ν. 4389/2016. 

4. Τ ις διατάξεις της υποπαραγράφου Ε2 της παραγρά¬ 
φου Ε του πρώτου άρθρου του ν. 4093/2012 (ΦΕΚ 222 Α'), 
όπως ισχύει, περί σύστασης θέσης Γενικού Γραμματέα 
Δημοσίων Εσόδων, σε συνδυασμό με τις διατάξεις της 
παραγράφου 1 του άρθρου 13 και της παραγράφου 10 
του άρθρου 41 του ν. 4389/2016, όπως ισχύουν. 

5. Την αριθ. 1 της 20.01.2016 (Υ.Ο.Δ.Δ. 18) πράξη του 
Υπουργικού Συμβουλίου «Επιλογή και διορισμός Γενικού 
Γραμματέα της Γενικής Γραμματείας Δημοσίων Εσόδων 

του Υπουργείου Οικονομικών», σε συνδυασμό με τις δι¬ 
ατάξεις του πρώτου εδαφίου της παραγράφου 10 του 
άρθρου 41 του ν. 4389/2016. 

6. Την με αριθμό 4229/13.6.2017 απόφαση του Γενικού 
Γραμματέα Πολιτικής Προστασίας (ΑΔΑ: 7Τ05465ΧΘ7- 
66Κ) με την οποία κηρύχθηκαν σε κατάσταση Έκτακτης 
Ανάγκης Πολιτικής Προστασίας όλες οι Δημοτικές Ενότη¬ 
τες του Δήμου Λέσβου της Π.Ε. Λέσβου της Περιφέρειας 
Βορείου Αιγαίου. 

7. Το γεγονός ότι λόγω της σεισμικής δόνησης που 
σημειώθηκε την 12.6.2017 και των ζημιών που αυτήπρο- 
κάλεσε, απορρυθμίστηκε η οικονομική και κοινωνική 
ζωή των κατοίκων των παραπάνω Δημοτικών Ενοτήτων. 

8. Το γεγονός ότι, από τις διατάξεις της παρούσας από¬ 
φασης, δεν προκαλείται δαπάνη σε βάρος του Προϋπο¬ 
λογισμού της Ανεξάρτητης Αρχής Δημοσίων Εσόδων 
(Α.Α.Δ.Ε.), αποφασίζουμε: 

1. Παρατείνονται μέχρι και την 29.9.2017 οι προθε¬ 
σμίες υποβολής των ανακεφαλαιωτικών πινάκων, των 
οποίων η καταληκτική προθεσμία υποβολής τους είναι 
στις 26.6.2017, 26.7.2017, 28.8.2017 και στις 26.9.2017, 
για τους υποκείμενους που έχουν την έδρα της επιχειρη¬ 
ματικής τους δραστηριότητας στις Δημοτικές Ενότητες 


του Δήμου Λέσβου της Π.Ε. Λέσβου της Περιφέρειας 
Βορείου Αιγαίου. 

2. Παρατείνονται μέχρι και την 29.9.2017 για τους ανω¬ 
τέρω υποκειμένους: 

α) οι προθεσμίες υποβολής των δηλώσεων ΦΠΑ, των 
οποίων η καταληκτική προθεσμία υποβολής τους είναι 
στις 30.6.2017, 31.7.2017 και στις 31.8.2017, 

β) Οι προθεσμίες καταβολής του φόρου που τυχόν 
προκύπτει από τις ανωτέρω δηλώσεις ΦΠΑ. Η ιδία ημε¬ 
ρομηνία είναι καταληκτική και για τις δύο δόσεις στην 
περίπτωση επιλογής καταβολής του οφειλόμενου ποσού 
σε δόσεις. 

3. Οι ανωτέρω δηλώσεις ΦΠΑ και οι ανακεφαλαιωτικοί 
πίνακες υποβάλλονται στη ΔΟΥ ή ΓΕΦ σε έντυπη μορφή, 
σύμφωνα με τις ισχύουσες αποφάσεις. 

4. Η παρούσα απόφαση ισχύει από τον χρόνο υπο¬ 
γραφής της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Ιουνίου 2017 
Ο Διοικητής 
Γ. ΠΙΤΣΙΛΗΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) \Λ/θΐ3(Τΐ35ΐθΐ'.θΙ@θ1.9 | · 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 

























